27/10/2016 | Administración LocalMunicipal
As Pontes de García Rodríguez
Secretaría
Concurso de fungos 2016

A concelleira delegada da Área de Atención, Participación Cidadá e Desenvolvemento Local ditou a resolución n.º 1513/2016, do 21 de outubro de 2016, que é do seguinte teor literal: “ANTECEDENTES DE FEITO O martes 1 de novembro, celébrase a XXVII Feira de Fungos e dentro dos actos enmarcados para Cogomelos, convócase o concurso destinado aos afeccionados á micoloxía “Concurso de fungos 2016”. Para regular a participación neste concurso se elaboraron unhas bases. Vistas as bases que regulan a participación no concurso “Concurso de fungos 2016”. Con data 6 de outubro tramitouse a proposta de gasto n.º84 Con data 6 de outubro técnico de xestión coa conformidade da interventora emitiu un informe favorable número 353/2016, con data 14/10/2016 relativo ás citadas bases. FUNDAMENTOS XURÍDICOS Considerando as facultades conferidas pola lei 7/1985 de 2 de abril, Reguladora das bases de réxime local, R. D. L.781/86 de 18 de abril, pola que se aproba o texto refundido das disposicións vixentes en materia de réxime local R. D. 2568/86 do 28 de Novembro, polo que se aproba o regulamento de organización, Funcionamento e Réxime xurídico das Entidades Locais e demais disposicións aplicables. RESOLVO: 1.º.–Aprobar as seguintes bases do “Concurso de fungos 2016”: Bases do Concurso de Fungos 2016 (martes 1 de novembro de 2016) 1.ª. O Concurso de Fungos de As Pontes organízase co desexo de fomentar a afección á micoloxía e ter un coñecemento máis exacto das especies micolóxicas da zona.2.ª. Para concursar deberán presentarse exemplares dun mínimo de 10 especies distintas de cogomelos silvestres. Os concursantes deberán identificalos e poñer nome nos cogomelos que presenten. Na presentación non se empregarán especies protexidas. Os concursantes deberán ter cando menos 18 anos que acreditarán presentando o DNI. Os concursantes da categoría xuvenil deberán ter entre 18 e 25 anos cumpridos o día da feira. Cada persoa só poderá participar cunha cesta.3.ª. O xurado estará formado por persoas entendidas na materia que valorarán a clasificación, estado e variedade das especies presentadas. Ademais no premio especial atenderase a presentación e exemplares máis raros.4.ª. As inscricións poderán realizarse no Dpto. de Cultura antes da feira no telf.981440344 ou correo cultura@aspontes. org ata o luns 31 de outubro ás 12:00h (deberán ter confirmación do Dpto. de cultura da inscrición na feira), e o día da feira ata as 10.30h. Para a admisión de inscricións terase en conta a adaptación á infraestrutura e xestión da feira, polo que no caso de que o número de participantes sexa superior ás prazas dispoñibles, a selección das cestas participantes farase por orde de inscrición.5.ª. A presentación a concurso será dende as 09.00 ata as 11.00 horas na carpa instalada na rúa Alexandre Bóveda, a partir desta hora, momento no que o xurado comezará a facer a valoración das cestas, non se admitirán máis participantes.6.ª. Os concursantes deberán manter a súa exposición particular ata polo menos as 14.00h, procedendo seguidamente a retirar os exemplares. Dende o momento de presentación da cesta ata a total recollida da mesma o concursante será responsable do contido da mesma.7.ª. O xurado reservase o dereito de declarar deserto algún dos premios e as súas decisións serán inapelables. Ante posibles dubidas na interpretación destas bases prevalecerá o criterio do xurado. A participación neste concurso implica a aceptación das bases.8.ª. Cada participante non premiado, e que cumpra o establecido nestas bases recibirá 20 €. PREMIOS 1.º premio: 300 € 2.º premio: 200 € 3.º premio:150 € 4.º premio: 100 € 5.º premio: 75 € Premio especial xuvenil: 75 € Premio especial 300 € 2.º.–Ordenar a inserción das citadas bases no Boletín Oficial da Provincia”. As Pontes de Nena Ada Luz Valencia Laspra, 21 de outubro de 2016. A concelleira delegada da Área de Atención, Participación Cidadá e Desenvolvemento Local María Montserrat García Chavarría